CELEX: 32012D0737
Language: ro
Date: 2012-11-27 00:00:00
Title: 2012/737/UE: Decizia de punere în aplicare a Comisiei din 27 noiembrie 2012 de modificare a anexelor I și II la Directiva 82/894/CEE a Consiliului privind notificarea maladiilor la animale în cadrul Comunității [notificată cu numărul C(2012) 8518]  Text cu relevanță pentru SEE

29.11.2012   
            
            
               RO
            
            
               Jurnalul Oficial al Uniunii Europene
            
            
               L 329/19
            
         DECIZIA DE PUNERE ÎN APLICARE A COMISIEI
   din 27 noiembrie 2012
   de modificare a anexelor I și II la Directiva 82/894/CEE a Consiliului privind notificarea maladiilor la animale în cadrul Comunității
   [notificată cu numărul C(2012) 8518]
   (Text cu relevanță pentru SEE)
   (2012/737/UE)
   COMISIA EUROPEANĂ,
   având în vedere Tratatul privind funcționarea Uniunii Europene,
   având în vedere Directiva 82/894/CEE a Consiliului din 21 decembrie 1982 privind notificarea maladiilor la animale în cadrul Comunității (1), în special articolul 5 alineatul (2) prima și a doua liniuță,
   întrucât:
   
               (1)
            
            
               Directiva 82/894/CEE privind notificarea maladiilor la animale în cadrul Comunității stabilește criteriile pentru notificarea respectivelor boli ale animalelor, a căror apariție trebuie să fie notificată de către statul membru afectat Comisiei și celorlalte state membre.
            
         
               (2)
            
            
               Anexa I la Directiva 82/894/CEE, care enumeră bolile a căror apariție trebuie notificată Comisiei și celorlalte state membre, include encefalomielita ecvină printre bolile care afectează animalele terestre, fără a face distincție între diferitele ei tipuri. Din motive de claritate și pentru a oferi informații utile, importante pentru sănătatea animală sau publică, privind agentul patogen responsabil, este oportună enumerarea în mod explicit a diferitelor forme de encefalomielită ecvină în prezenta anexă.
            
         
               (3)
            
            
               În plus, rabia, antraxul, tuberculoza bovină, bruceloza bovină, leucoza bovină enzootică și bruceloza ovină și caprină au fost eradicate pe scară largă de către majoritatea statelor membre. Ca urmare, focare ale acestora au devenit mai puțin frecvente în zone extinse ale Uniunii. De acum înainte, focarele ar trebui să fie notificate Comisiei și celorlalte state membre. Prin urmare, este necesar să se adauge aceste boli la anexa I.
            
         
               (4)
            
            
               Pentru a evita sarcina administrativă, în anumite condiții este oportun să se solicite notificări săptămânale privind focarele primare și notificări lunare privind focarele secundare de boli menționate anterior.
            
         
               (5)
            
            
               Anumite state membre și regiuni ale acestora nu au obținut încă statutul de stat indemn de boli neexotice, cum ar fi tuberculoza bovină, bruceloza bovină și leucoza enzootică bovină sau bruceloza ovină și caprină, astfel cum se reglementează prin Directiva 64/432/CEE a Consiliului din 26 iunie 1964 privind problemele de inspecție veterinară care afectează schimburile intracomunitare cu bovine și porcine (2) și prin Directiva Consiliului 91/68/CEE a Consiliului din 28 ianuarie 1991 privind condițiile de sănătate animală care reglementează schimburile intracomunitare de ovine și caprine (3). Pentru a evita un număr disproporționat de notificări, nu ar trebui să fie necesară notificarea apariției unor focare ale bolilor menționate anterior în statele membre sau regiunile acestora care nu sunt indemne.
            
         
               (6)
            
            
               În viitor, notificările adresate Comisiei și sistemului mondial de informații privind sănătatea animală al Organizației Mondiale pentru Sănătatea Animalelor (denumită în continuare „OIE”) privind bolile animalelor vor fi înregistrate într-un singur sistem (Sistemul informațional privind bolile animalelor – ADIS). Prin urmare, este oportună, după caz, utilizarea în anexa I la Directiva 82/894/CEE a aceleiași terminologii utilizate de către OIE.
            
         
               (7)
            
            
               Există deja un sistem de raportare on-line pentru apariția gripei aviare slab patogene la păsările sălbatice. Prin urmare, este oportun să se precizeze în mod explicit că, în ceea ce privește gripa aviară, focarele de gripă aviară înalt patogenă la păsările de curte ar trebui să fie notificate în cazul păsărilor de curte, al păsărilor captive și al păsărilor sălbatice, în timp ce focarele de gripă aviară slab patogenă ar trebui să fie notificate doar în cazul păsărilor de curte și al păsărilor captive.
            
         
               (8)
            
            
               Sindromul epizootic ulcerativ a fost eliminat de pe lista bolilor exotice stabilită în partea II din anexa IV la Directiva 2006/88/CE a Consiliului din 24 octombrie 2006 privind cerințele de sănătate animală pentru animale și produse de acvacultură și privind prevenirea și controlul anumitor boli la animalele de acvacultură (4) prin Directiva de punere în aplicare 2012/31/UE a Comisiei din 25 octombrie 2012 de modificare a anexei IV la Directiva 2006/88/CE în ceea ce privește lista speciilor de pești receptive la septicemia hemoragică virală și eliminarea rubricii referitoare la sindromul epizootic ulcerativ (5). În consecință, boala ar trebui să fie eliminată, de asemenea, din anexa I la Directiva 82/894/CEE.
            
         
               (9)
            
            
               Prin urmare, anexele I și II la Directiva 82/894/CEE ar trebui să fie modificate în consecință.
            
         
               (10)
            
            
               Măsurile prevăzute în prezenta decizie sunt conforme cu avizul Comitetului permanent pentru lanțul alimentar și sănătatea animală,
            
         ADOPTĂ PREZENTA DECIZIE:
   Articolul 1
   Anexele I și II la Directiva 82/894/CEE se modifică în conformitate cu anexa la prezenta directivă.
   Articolul 2
   Prezenta decizie se aplică de la 1 ianuarie 2013.
   Articolul 3
   Prezenta decizie se adresează statelor membre.
   
      Adoptată la Bruxelles, 27 noiembrie 2012.
      
         
            Pentru Comisie
         
         Maroš ŠEFČOVIČ
         
            Vicepreședinte
         
      
   
   
      (1)  JO L 378, 31.12.1982, p. 58.
   
      (2)  JO 121, 29.7.1964, p. 1977/64.
   
      (3)  JO L 46, 19.2.1991, p. 19.
   
      (4)  JO L 328, 24.11.2006, p. 14.
   
      (5)  JO L 297, 26.10.2012, p. 26.
   
      ANEXĂ
      Anexele I și II la Directiva 82/894/CEE se modifică după cum urmează:
      
                  1.
               
               
                  Anexa I se înlocuiește cu textul următor:
                  
                     „ANEXA I
                     
                        Bolile care fac obiectul notificării
                     
                     A.   Bolile animalelor terestre
                     
                     
                                  
                              
                              
                                 Lista A.1:
                                 
                                             —
                                          
                                          
                                             Pesta cabalină africană
                                          
                                       
                                             —
                                          
                                          
                                             Pesta porcină africană
                                          
                                       
                                             —
                                          
                                          
                                             Antrax
                                          
                                       
                                             —
                                          
                                          
                                             Gripa aviară (HPAI la păsările de curte, păsările captive și la păsările sălbatice și LPAI la păsările de curte și la păsările captive)
                                          
                                       
                                             —
                                          
                                          
                                             Boala limbii albastre
                                          
                                       
                                             —
                                          
                                          
                                             Encefalopatia spongiformă bovină
                                          
                                       
                                             —
                                          
                                          
                                             Pesta porcină clasică
                                          
                                       
                                             —
                                          
                                          
                                             Pleuropneumonia contagioasă bovină
                                          
                                       
                                             —
                                          
                                          
                                             Durina
                                          
                                       
                                             —
                                          
                                          
                                             Encefalomielita ecvină de următoarele tipuri:
                                             
                                                         —
                                                      
                                                      
                                                         Encefalomielita ecvină de est;
                                                      
                                                   
                                                         —
                                                      
                                                      
                                                         Encefalita japoneză;
                                                      
                                                   
                                                         —
                                                      
                                                      
                                                         Encefalomielita ecvină venezueleană;
                                                      
                                                   
                                                         —
                                                      
                                                      
                                                         Febra West Nile;
                                                      
                                                   
                                                         —
                                                      
                                                      
                                                         Encefalomielita ecvină de vest
                                                      
                                                   
                                       
                                             —
                                          
                                          
                                             Anemia infecțioasă ecvină
                                          
                                       
                                             —
                                          
                                          
                                             Febra aftoasă
                                          
                                       
                                             —
                                          
                                          
                                             Morva
                                          
                                       
                                             —
                                          
                                          
                                             Dermatoza nodulară contagioasă
                                          
                                       
                                             —
                                          
                                          
                                             Boala Newcastle
                                          
                                       
                                             —
                                          
                                          
                                             Pesta micilor rumegătoare
                                          
                                       
                                             —
                                          
                                          
                                             Infecția cu virusul rabic
                                          
                                       
                                             —
                                          
                                          
                                             Febra Văii de Rift
                                          
                                       
                                             —
                                          
                                          
                                             Pesta bovină
                                          
                                       
                                             —
                                          
                                          
                                             Variola ovină și caprină
                                          
                                       
                                             —
                                          
                                          
                                             Infestație cu gândacul mic de stup (Aethina tumida)
                                          
                                       
                                             —
                                          
                                          
                                             Boala veziculoasă a porcului
                                          
                                       
                                             —
                                          
                                          
                                             Infestație cu Tropilaelaps la albine
                                          
                                       
                                             —
                                          
                                          
                                             Stomatita veziculoasă
                                          
                                       
                           
                                  
                              
                              
                                 Lista A.2:
                                 
                                             —
                                          
                                          
                                             Bruceloza bovină
                                          
                                       
                                             —
                                          
                                          
                                             Tuberculoza bovină
                                          
                                       
                                             —
                                          
                                          
                                             Leucoza bovină enzootică
                                          
                                       
                                             —
                                          
                                          
                                             Bruceloza caprină și ovină (cu excepția Brucella ovis)
                                          
                                       
                           B.   Boli ale animalelor de acvacultură
                     
                     
                                 —
                              
                              
                                 Necroză hematopoietică epizootică
                              
                           
                                 —
                              
                              
                                 Necroza hematopoietică infecțioasă
                              
                           
                                 —
                              
                              
                                 Anemia infecțioasă a somonului
                              
                           
                                 —
                              
                              
                                 Infecția cu Perkinsus marinus
                                 
                              
                           
                                 —
                              
                              
                                 Infecția cu Mikrocytos mackini
                                 
                              
                           
                                 —
                              
                              
                                 Infecția cu Marteilia refringens
                                 
                              
                           
                                 —
                              
                              
                                 Infecția cu Bonamia ostreae
                                 
                              
                           
                                 —
                              
                              
                                 Infecția cu Bonamia exitiosa
                                 
                              
                           
                                 —
                              
                              
                                 Boala cu virusul herpes Koi
                              
                           
                                 —
                              
                              
                                 Sindromul Taura
                              
                           
                                 —
                              
                              
                                 Septicemia hemoragică virală
                              
                           
                                 —
                              
                              
                                 Boala petelor albe
                              
                           
                                 —
                              
                              
                                 Boala cap galben”
                              
                           
               
            
                  2.
               
               
                  Anexa II se modifică după cum urmează:
                  
                              (a)
                           
                           
                              partea C se înlocuiește cu următorul text:
                              
                                          „C.
                                       
                                       
                                          În cazul bolilor animalelor terestre menționate în lista A.2 din anexa I:
                                          
                                                      —
                                                   
                                                   
                                                      Confirmarea oricărui focar, oricărei infecții sau a prezenței unui agent patogen într-un efectiv, astfel cum se prevede în anexele A și D la Directiva 64/432/CEE sau într-o exploatație, astfel cum se prevede în anexa A la Directiva 91/68/CEE a Consiliului (1) sau retragerea statutului «oficial indemn» oricărui astfel de efectiv sau exploatații, datorită analizelor de laborator sau anchetei epidemiologice astfel cum se prevede în anexele A și D la Directiva 64/432/CEE sau în anexa A la Directiva 91/68/CEE într-un stat membru sau o regiune a unui stat membru oficial indemnă de aceste boli în conformitate cu aceste directive și nelegat, din punct de vedere epidemiologic, de un focar constatat anterior trebuie să fie notificate ca un focar primar, astfel cum se definește la articolul 2 litera (d) și sunt notificate Comisiei și statelor membre în termen de o săptămână.
                                                   
                                                
                                                      —
                                                   
                                                   
                                                      Orice altă confirmare a unui focar, a unei infecții sau a prezenței unui agent patogen sau retragerea statutului «oficial indemn» oricărui astfel de efectiv sau exploatații, datorită analizelor de laborator sau anchetei epidemiologice, astfel cum se prevede în anexele A și D la Directiva 64/432/CEE sau în anexa A la Directiva 91/68/CEE într-un stat membru sau o regiune a unui stat membru oficial indemnă de aceste boli în conformitate cu directivele respective se notifică ca focare secundare, în conformitate cu articolul 4 alineatul (1) din prezenta directivă.
                                                   
                                                
                                                      —
                                                   
                                                   
                                                      Focarele secundare se notifică în fiecare lună Comisiei și statelor membre.
                                                   
                                                
                                                      —
                                                   
                                                   
                                                      În cazul tuberculozei bovine, al brucelozei bovine și al brucelozei ovine și caprine numele speciei patogene trebuie inclus, de asemenea, în notificare, în cazul în care este cunoscut.
                                                   
                                                
                                    
                        
                              (b)
                           
                           
                              se adaugă următoarea literă:
                              
                                          „D.
                                       
                                       
                                          În cazul bolilor animalelor de acvacultură menționate la punctul B din anexa I:
                                          
                                                      —
                                                   
                                                   
                                                      Confirmarea oricărui focar al unei boli exotice și a focarelor de boli neexotice în state membre, zone sau compartimente anterior indemne de boală, așa cum sunt definite în Directiva 2006/88/CE (2) a Consiliului, sunt notificate ca focare primare.
                                                   
                                                
                                                      —
                                                   
                                                   
                                                      Alte focare decât cele menționate la prima liniuță sunt notificate ca focare secundare în conformitate cu articolul 4 alineatul (1) din prezenta directivă.
                                                   
                                                
                                                      —
                                                   
                                                   
                                                      Focarele secundare se notifică în fiecare lună Comisiei și statelor membre. Numele și descrierea zonei sau compartimentului sunt incluse, de asemenea, în notificare.
                                                   
                                                
                                    
                        
            
         (1)  JO L 46, 19.2.1991, p. 19.”;
      
         (2)  JO L 328, 24.11.2006, p. 14.”